La Comissió Europea va publicar el 2 de maig de 2018 la proposta de pressupost de la UE pel període 2021-2027, conegut amb el nom de Marc Financer Pluriennal (2021-2027).
Aquesta proposta tradueix les prioritats polítiques de la Unió en termes d'ingressos (recursos propis) i de despeses (inclou els diferents fons europeus).
Aquesta proposta haurà de ser aprovada finalment pel Consell un cop rebi el vistiplau del Parlament Europeu.
Aquest pressupost inclou una partida global de 106.070 MEUR dedicada a invertir en innovació i recerca (Horizon Europe = 97.600 MEUR, EURATOM = 2.400 MEUR i ITER = 6.070 MEUR).
Quins canvis concrets es proposen en els fons europeus que invertiran en recerca i innovació?
Els programes destinats a recerca i innovació són:
Programa de recerca i formació d'EURATOM: 2.400 MEUR
Pretén donar suport a la innovació i recerca per crear valor afegit en estimular la cooperació entre equips d'investigació de diferents països i disciplines, fet vital si es volen fer troballes revolucionàries.
El programa es dissenya entorn a tres pilars:
1) Ciència oberta: donar suport als investigadors a través de beques i intercanvis, així com finançant projectes definits i impulsats pels propis investigadors, mitjançant el Consell Europeu de Recerca i les accions Maria-Skłodowska-Curie.
2) Reptes globals i competitivitat industrial: pretén generar nou coneixement i traduir-ho en innovacions útils.
Dóna suport a missions amb objectius ambiciosos.
El lideratge industrial té un paper destacat en aquest pilar.
3) Innovació oberta: amb la creació del Consell Europeu d'Innovació es vol atraure empreses innovadores amb potencial per arribar a nivells europeus i internacionals, gràcies a un sistema de finestreta única.
També es potenciarà la innovació mitjançant iniciatives co-finançades en forma de partenariats ( Partnerships en tots els seus formats) i incrementant la compra pública d'innovació.
De forma addicional, el Centre de Recerca Conjunta (JRC) i l'Institut Europeu d'Innovació i Tecnologia donen suport als tres pilars.
El programa serà més flexible gràcies a la possibilitat de recol·locar finançament entre els pilars per donar resposta a nous reptes que puguin sorgir.
Es millorarà en el procediment de presentació de sol·licituds i avaluació de les propostes.
També s'obre espai a nous models de gestió, com delegació en agències o partenariats més senzills.
Complementarietats amb: fons estructurals, Europa Digital, Seguretat i Interior, Gestió de fronteres, InvestEU, Defensa, Programa de l'Espai
Àrees temàtiques: innovació, recerca, desenvolupament sostenible, competitivitat, tecnologia, ciència.
Dotació econòmica global (2021-2027): 97.600 MEUR.
Pretén potenciar un ús segur de les tecnologies nuclears, facilitant les infraestructures i la coordinació internacional.
També es centra en el desenvolupament de la fusió nuclear com a font d'energia.
El Centre de Recerca Conjunta (JRC) proporciona assessorament científic independent en temes de seguretat nuclear.
Àrees temàtiques: energia nuclear, fusió nuclear, seguretat nuclear, exposició a radiació nuclear, accidents nuclears
Dotació econòmica global (2021-2027): 2.400 MEUR.
Pretén construir i operar un reactor per comprovar la viabilitat de la fusió nuclear com a font d'energia i abordar així el canvi climàtic.
En el projecte hi participen, a més de la Unió Europea, els Estats Units, Rússia, el Japó, la Xina, Corea del Sud i l'Índia.
L'agència que gestiona el projecte es diu Fusion for energy i té la seu a Barcelona.
Complementarietats amb: programa EURATOM
Àrees temàtiques: energia nuclear, fusió nuclear, desenvolupament sostenible
Dotació econòmica global (2021-2027): 6.070 MEUR.
S'espera que la Comissió Europea publiqui, el 7 de juny de 2018, les propostes dels Reglaments específics de cadascun d'aquests fons, en els quals s'especificarà els detalls de la seva aplicació.